cyanic-selkie/wikianc huggingface dataset:
Willem Bilderdijk
Digkuns
In 1776 het die Leidense diggenootskap "Kunst wordt door Arbeid Verkreegen" sy vers oor die "Invloed van de dichtkunst op het staetsbestuur" met die goue medalje beloon. Sy ambisie om hom geheel en al aan die poësie te wy is egter nie deur sy streng vader - die arts/geneesheer en latere belastinginspekteur - ondersteun nie. In dieselfde jaar het hy teësinnig as boekhouer by sy pa se kantoor begin werk. In 1780 het hy; teen die tyd reeds bekend as digter en in kontak met Rhijnvis Feith; met sy regstudies aan die Universiteit van Leiden begin. Hy het twee jaar later sy studies voltooi en hom as advokaat gevestig in Den Haag. In 1781 het sy bundel lig-erotiese verse, "Mijn Verlustiging", die lig gesien.
Jacobus Henricus van 't Hoff
Biografie
Die derde van sewe kinders, Van 't Hoff is op 30 Augustus 1852 in Rotterdam gebore. Sy vader was Jacobus Henricus van' t Hoff, 'n geneesheer, en sy moeder was Alida Kolff van 't Hoff. Van jongs af was hy geïnteresseerd in wetenskap en die natuur en het hy gereeld aan botaniese uitstappies deelgeneem. In sy vroeë skooljare het hy 'n sterk belangstelling in poësie en filosofie getoon. Hy het die Engelse digter Lord Byron as sy afgod beskou.
2004 Brasiliaanse Grand Prix
Die 2004 Formule Een Brasiliaanse Grand Prix het op 24 Oktober 2004 op die Autódromo José Carlos Pace in São Paulo, Brasilië plaasgevind. Dit was die agtiende en finale wedren van die kampioenskapseisoen en is deur Juan Pablo Montoya in sy Williams-BMW gewen.
BMW S1000RR
Die BMW S1000RR is 'n sportmotorfiets wat aanvanklik deur BMW Motorrad gebou is om aan die 2009 Wêreldsuperfietskampioenskap deel te neem, maar nou ook in kommersiële produksie is. Dit is in München bekend gestel in April 2008, en word aangedryf deur 'n 999 cc inlynviersilinderenjin wat tot by sy maksimum van 14 200 opm kan toer.
L'Agulhas
L’Agulhas (Portugees vir Die Naald) is ’n kusdorpie in die Wes-Kaapprovinsie van Suid-Afrika en die suidelikste nedersetting op die Afrika-vasteland. Dit is net noordoos van Kaap Agulhas, die suidelikste punt van Afrika, geleë, waar die Indiese en Atlantiese Oseaan amptelik bymekaarkom.
Hier kan die besoeker die vuurtoringmuseum en aandenkingswinkel besigtig. Die koppie agter die vuurtoring bied 'n uitsig waar die twee oseane ontmoet, skepe verbyvaar en die Suidelike noorkapper in die lente en vroeë somer rondbaljaar.
Die seewater is baie vlak en L'Agulhas is bekend as 'n goeie hengelplek. L'Agulhas bied ook etlike voetslaanpaaie, asook gety- en rotspoele om in te swem.
Wapen
Agulhas se munisipale raad het in 1976 'n wapen by die Buro vir Heraldiek geregistreer: In silwer, ses golwende versmalde dwarsbalke van blou, 'n omgekeerde  uitgeskulpte  punt  van  groen belaai  met 'n voorstelling van die Agulhas-vuurtoring, uitstralend, op 'n  los  grond,  alles  van  natuurlike kleur. Die helmteken was 'n antieke kompas, en die wapenspreuk "Ne plus ultra". Die wapen is in 1991 op die naam van die L'Agulhas Plaaslke Raad herregistreer.
Provinsies van Spanje
Spanje en sy Administriewe geweste is ingedeel in vyftig provinsies. (provincia).
209
Die jaar 209 was 'n gewone jaar wat volgens die Gregoriaanse kalender op 'n Sondag begin het. Dit was die 9de jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Willow Geer-Alsop
Willow Geer-Alsop (gebore 2 Maart 1981) is 'n Amerikaanse aktrise. Sy is bekend vir haar rolle in die rolprente Walk Hard: The Dewey Cox Story (2007), The Mist (2007), Jumper (2008), en Project Almanac (2015).
Gadiformes
Kenmerke
Algemene kenmerke sluit die posisie van die bekkenvinne in (indien teenwoordig), onder die agter anterior die borsvinne. Die vinne is werwelloos, en die gasblaas het nie 'n pneumatiese buis nie.
Die volgende families is lid van die orde Gadiformes:
Richard Addinsell
Vroeë lewe
Richard Addinsell is in Woburn Square, London gebore as die kind van William Arthur Addinsell, wat 'n geoktrooieerde rekenmeester was, en sy vrou, Annie Beatrice Richards. Addinsell was die jonger van twee broers, en het sy opvoeding by die huis ontvang, voordat hy Hertford Kollege, Oxford, bygewoon het ten einde in die Regte te studeer. Dit sou egter van korte duur wees, en sy studies sou na 18 maande eindig. Hy het daarna begin belangstel in musiek.
Vroeë loopbaan
In 1925 het Addinsell ingeskryf by die Koninklike Instituut van Musiek, dit sou egter slegs twee kwartale duur voordat Addinsell weereens opgeskop het sonder om enige formele kwalifikasie te bekom. Teen hierdie tyd was Addinsell egter reeds besig om onder andere saam met Noel Gay in 'n André Charlot Revue te werk. Nadat hy nog werk vir Charlot in 1927 sou doen, is dit in 1928 opgevolg deur samewerking met Clemence Dane op Adam's Opera by The Old Vic. In 1929 het hy sy informele opvoeding beëindig om deur Europa te toer en al die belangrikste toneel- en musieksentrums te besoek soos Berlyn en Wene.
Hoofbegraafplaas van Frankfurt am Main
Geskiedenis
Die laaste teraardebestelling op die ou Peterskirchhof het op 30 Junie 1828 plaasgevind. Een dag later, op 1 Julie, is die eerste begrafnisdiens op die nuwe dodehof gehou. Maria Catherine Alewyn, 'n boorling van Amsterdam wat in die ouderdom van 52 jaar in die Hotel zum Schwan oorlede is, was die eerste burger wat hier haar laaste rusplek gevind het. Haar graf is lankal verwyder, maar daar is steeds 'n gedenksteen.
Richard Addinsell
Loopbaan in rolprentkomposisie
Die Warskou Concerto was geskryf vir die 1941 rolprent Dangerous Moonlight, en bly tot vandag toe nog 'n gewilde konsert en opnamestuk. Die filmregisseurs wou iets in die styl van Sergei Rachmaninoff gehad het, maar dit was nie vir hul moontlik om vir Rachmaninoff self te oortuig om 'n stuk te skryf nie. Roy Douglas was verantwoordelik vir die orkestrasie van die concerto.
Frederik Van Zyl Slabbert
Die PFP het vroeg in 1986 'n groot terugslag beleef met Slabbert se bedanking. Hy bedank terselfdertyd as LV vir Claremont. Hy het aangevoer hy het ontnugter geraak met die regering se opvatting van wat beskou kon word as ware hervorming, terwyl hy ook die Parlement se voortgesette relevansie in die oplossing van Suid-Afrika se politieke probleme bevraagteken het. 'n Paar dae later het dr. Alex Boraine, LV vir Pinelands, ook bedank. As stigters van Idasa was hulle aan die voorpunt van die ontmoeting van 50 vooraanstaande Suid-Afrikaners in die Dakar-beraad, Dakar, Senegal, met leiers van die African National Congress op 1 Julie 1987.
Richard Addinsell
Persoonlike lewe
Dit was in 1999 bekendgemaak dat die tantieme vir Warskou Concerto behoort het aan die ouers van die skryweres Jilly Cooper, wie se broer die teorie versprei het dat Addinsell – vir baie jare hul buurman – dit aan hulle gegee het as beloning daarvoor dat hulle diskreet was oor sy verhouding met Stiebel.
Kamiesberg
Die Kamiesberg is 'n reeks losstaande koppies in die weste van die Noord-Kaap in Suid-Afrika.
Die Kamiesberg Plaaslike Munisipaliteit dra die naam van die Kamiesberge. Dit is 'n gebied van groot natuurskoon wat plantlewe en veldblomme betref, en sekere Suider-Afrikaanse proteaspesies word ruimskoots hier aangetref. Die Kamiesbergsuikerbos en die Kamiesberg vexator is inheems aan Kamiesberg.
Lantanied
Skeiding
Die skeiding van die elemente en die suiwer metale se bereiding uit die ertse is egter baie kompleks en kan tot so'n 1000 stappe vereis. Ter vergelyking yster se bereiding vereis net drie. In 2023 het China amper die monopolie op die mark. Daar is baie onrus in die Weste daaroor. Van die lantanie word in militêre tegnologie aangewend. 'n F-35 vegvliegtuig se produksie vereis meer as 400 kg. En daar is ook aanwendings in windenergie en die vervaardiging van motovoertuie ens. Neodimium, disprosium, praseodimium, lantaan en serium word as 'kritiese minerale' erken. Nd en Dy veral omdat hulle nodig is vir die vervaardiging van baie sterk permanente magnete. Daar is ertse buite China, soos op Groenland maar hulle word deur 'n Chinese maatskappy ontgin. En die minerale se delwing is nie die grootste probleem nie. China besit baie patente oor die bereidingsproses.
Die metale
Alle metale lyk baie soos lantaan. Hulle is blink, silwerig-wit en verweer maklik wanner dit aan lug blootgestel word. Baie lantaniede word gebruik om staal te maak. Hulle is geweldig reaktief en reageer met meeste nie-metale. Lantaniede is betreklik sag maar hulle hardheid vermeerder met atoomgetal. Lantaniede brand in lug. Hulle het hoë smelt- en kookpunte.
Magnetisme
Die meeste lantaniedione is paramagneties. Lantaan en lutesium is uitsonderings omrede hulle 'n leë of 'n volle f-skil besit. grootste totale magnetiese moment S=7/2 omrede daar 7 ongepaarde spins is. Die metaal is selfs ferromagneties Van die verbindings van hierdie elemente is die sterkste bekende ferromagnete soos en
Melaatse kolonie
duimnael|regs|[[Spinalonga op Kreta, Griekeland, een van die laaste melaatse kolonies in Europa, gesluit in 1957.]]
ATR 72
Die ATR 42 is tweemotorige turboskroef streeksvliegtuig met 'n kort reikafstand wat ontwerp, ontwikkel en vervaardig is deur ATR in Frankryk en Italië. ATR (Aerei da Trasporto Regionale of Avions de transport régional), is 'n gesamentlike onderneming gevorm deur die Franse lugvaartmaatskappy Aérospatiale, tans Airbus en die Italiaanse konglomeraat Aeritalia, tans Leonardo S.p.A.. Die nommer 72 in die naam verwys na die standaard aantal passasiers wat die vliegtuig kan vervoer; dit wissel tussen 72 en 78.
Sonvlam
Sonvlamme verkry hul energie van die skielike (minute tot tientalle minute) vrystelling van magnetiese energie wat in die korona geberg word. Indien 'n sonvlam uiters kragtig is, kan dit 'n koronale massa-uitwerping veroorsaak.
Frank Abagnale jr.
Veroordeling en verdere loopbaan
Nadat hy vyf jaar uitgedien het, het die Amerikaanse regering Abagnale vrygelaat onder die voorwaarde dat hy die regering sou help met die bestryding van bedrog. Ná sy vrylating het hy verskillende poste beklee, maar is in die meeste gevalle afgedank sodra sy misdaadagtergrond ontdek is. Ontevrede met sy situasie, het Abagnale op 'n dag by 'n bank ingestap met 'n voorstel. Hy het aangebied om die bankpersoneel voorligting te gee oor allerhande bankbedrogtegnieke. As sy voorligting nie waardevol was nie, was hulle hom niks verskuldig nie. As hulle dit wel waardevol gevind het, moes hulle hom $500 betaal en sy dienste by ander banke aanbeveel. Dit was 'n groot sukses.
Versoeningsdag
Oorsprong
Die datum van 16 Desember is gekies omdat hierdie dag vir beide vir die Afrikaners sowel as verskillende Afrikavolke belangrik is. 16 Desember 1838 word onthou ter herdenking van die Voortrekkers se oorwinning teen 10 000 Zoeloes tydens die Slag van Bloedrivier. Die dag was tydens apartheid as Geloftedag gevier, en party Afrikaners vier egter steeds Geloftedag.
Afrikavolke wat nie die reg gehad het om in nasionale verkiesings te stem nie, het 'n ruk na die Anglo-Boereoorlog, op 16 Desember 1910, begin om teen rassediskriminasie te protesteer.
John Logie Baird
Baie van Baird se eerste uitvindings was nie suksesvol nie. In sy twintigs probeer hy om diamante te maak deur grafiet te verhit, wat 'n kortsluiting in Glasgow se kragtoevoer veroorsaak het. Later maak Baird 'n skeermes van glas wat nie kon roes nie, maar dit het maklik gebreek.
Kadmiumgeel
Kleurkoördinate
Volgens verskeie kleurskemas word kadmiumgeel as volg voorgestel:
Kathleen McGowan
The Magdalene Line-reeks
Kathleen McGowan het in 1989 met die navorsing en skryfwerk vir haar eerste roman The Expected One begin het. Sy het die boek in 2005 self gepubliseer en 2 500 eksemplare verkoop. Die roman is op 25 Julie 2006 deur die Amerikaanse uitgewery Simon & Schuster se etiket Touchstone geherpubliseer.
Junonia
Junonia is 'n genus in die familie van vierpootskoenlappers (Nymphalidae), beskryf deur Jacob Hübner in 1819. Hulle staan algemeen bekend as Gesiggies of Padwagtertjies. Die genus kom op elke kontinent behalwe Antarktika voor, en bestaan uit ongeveer 30-35 spesies.
Dooie See-rolle
Die meeste rolle word in die Israeliese Museum in Jerusalem gehou, maar die eienaarskap daarvan word deur Jordanië betwis vanweë die Qumrangrotte se geskiedenis: Ná die einde van die Britse Mandaat van Palestina in 1947 het Jordanië die gebied in die Arabies-Israeliese Oorlog van 1948 beset, maar Israel het beide die gebied en verskeie van die rolle in die Sesdaagse Oorlog van 1967 verower. Sommige van die rolle is egter steeds in Jordanië en word bewaar in die Jordaniese Museum in Amman. Eienaarskap word ook betwis deur die Staat Palestina.
Geleerdes stem saam die rolle dateer van die laaste drie eeue v.C. en die eerste eeu n.C., hoewel manuskripte van verwante terreine in die Judese Woestyn uit so vroeg as die 8ste eeu v.C. en so laat as die 11de eeu n.C. kan dateer. Bronsmuntstukke wat uit 135-104 v.C. tot 66-73 n.C. kom, ondersteun die paleografiese en radiokoolstofdatering van die rolle.
Nog grotte ontdek (1951-'56, 2017, 2021)
In November 1951 het Roland de Vaux en sy span van die ASOR volskaalse uitgrawings by Qumran begin. Teen Februarie 1952 het die Bedoeïene 30 fragmente ontdek in wat later grot 2 genoem is. Eindelik is nog 300 fragmente ontdek van 33 manuskripte, insluitende fragmente van Jubileë en die Wysheid van Sirag in Hebreeus. Die volgende maand, op 14 Maart 1952, het die ASOR-spanne 'n derde grot ontdek met fragmente van Jubileë en die Koperrol. Tussen September en Desember 1952 is die fragmente van grotte 4, 5 en 6 deur die ASOR-spanne ontdek.
Qumran-Essene-teorie
Die algemene mening onder geleerdes tot in die 1990's was dié van Roland de Vaux en Józef Tadeusz Milik. Volgens dié teorie is die rolle deur die Essene of 'n ander Joodse sekte geskryf wat by Qumran gewoon het. Hulle het die rolle eindelik in die nabygeleë grotte weggesteek tydens die Joodse Opstand teen die Romeine iewers tussen 66 en 68 n.C. Die terrein by Qumran is vernietig en die rolle is nooit gaan haal nie. 'n Paar argumente word aangevoer om die teorie te steun.
Bybelse belang
Tog was daar verskille tussen verskillende fragmente van dieselfde teks. Die The Oxford Companion to Archaeology meen: "Terwyl sommige van die Qumran-manuskripte feitlik identies met die Masoretiese, of tradisionele, Hebreeuse teks van die Ou Testament is, bevat sommige manuskripte van die boeke Eksodus en Samuel wat in grot 4 ontdek is, drastiese verskille in beide taal en inhoud. In hulle verstommende omvang van teksvariasies, het die Qumran-ontdekkings geleerdes genoop om weer te dink oor die eens aanvaarde teorie van die ontwikkeling van die moderne Bybelse teks uit net drie manuskripfamilies: die Masoretiese teks, die oorspronklike Hebreeus van die Septuagint en die Samaritaanse Pentateug. Dit raak nou al hoe duideliker dat die teks van die Ou Testament uiters vloeibaar was tot met die kanonisering daarvan omstreeks 100 n.C."
Konvensie van Pretoria
Die Pretoriakonvensie is die vredesverdrag wat die einde van die Eerste Vryheidsoorlog (16 Desember 1880 tot 23 Maart 1881) tussen die Zuid-Afrikaansche Republiek en die Verenigde Koninkryk ingelui het. Die verdrag is op 3 Augustus 1881 in Pretoria onderteken, maar was onderhewig aan bekragtiging deur die Volksraad binne 3 maande vanaf die datum van ondertekening.
Rivierpypvis
Die Rivierpypvis (Syngnathus watermeyeri) is 'n baie skaars vis wat endemies aan Suid-Afrika is en kom voor tussen die Boesmansrivier en Oostelike Kleinmonderivier naby Port Alfred. In Engels staan die vis bekend as die River pipefish.
Chris Karsten
Lewe en werk
In 1971 begin hy sy loopbaan as joernalis by Die Volksblad in Bloemfontein. Met die stigting van Beeld in 1974 word hy verplaas na Johannesburg, waar hy in die redaksie van hierdie koerant dien en vorder tot hoofsubredakteur. Hy keer terug na Die Volksblad as hoofsubredakteur en is ook onder meer Nasionale Koerante se verteenwoordiger in Zimbabwe, hoof van Die Volksblad se tuiskoerante en parlementêre verslaggewer. Later word hy nuusredakteur en lid van hierdie koerant se hoofredaksie.
Aleksander Nefski
Groot oorwinnings
Nadat die Sweedse leër by die samevloei van die Izjora- en Newarivier geland het, het Aleksander en sy klein leër hulle op 15 Julie 1240 skielik aangeval en verslaan. Die Slag van die Newa het ’n volskaalse inval van die noorde af voorkom. Danksy hierdie oorwinning het die 19-jarige Aleksander die bynaam Nefski ("van die Newa") gekry.
Beheervraat
Beheervrate wil tot elke prys in beheer van ’n situasie wees. Hulle is meestal perfeksioniste wat wil hê dat alles nét reg moet wees. Hulle stel gewoonlik nie belang in ander se menings nie, behalwe as daar met die beheervraat saamgestem word. So 'n persoon kan byvoorbeeld vergaderings oorneem, die heel tyd in werknemers se nekke afblaas, of konstant sy lewensgenoot kritiseer en afbreek.
Frans Engelenburg
Geaardheid en werkswyse
Engelenburg was 'n besonder welbelese man in verskeie moderne tale. Al sy joernalistieke werk getuig van sy kennis en sy belesenheid. Hy het objektiewe beriggewing beskou as die toetssteen van goeie joernalistiek. Sy hoofartikels het getoon dat hy meer as opgewasse was vir die taak en ook dat hy die vermoë gehad het om openbare aangeleenthede kalm en sonder onnodige vooroordeel weer te gee. Sy skryfstyl was hoogs individueel. Hoewel hy Hollands van geboorte was, het hy later jare ook Afrikaans gebruik en was 'n vurige ondersteuner van die ontluikende taal, net soos hy vroeër ook 'n ondersteuner van die vereenvoudigde Hollandse spelling was. Dit was veronderstel om Hollands se kans op oorlewing in Suid-Afrika te verbeter.
Chris Karsten
Skryfwerk
Die manuskrip van ’n Man van min belang wen in 2012 die tweede prys in NB-Uitgewers se Groot Romanwedstryd. Die verhaal begin aan die einde van ’n seun (Luca Thom) se speurtog na en hereniging met sy doodgewaande pa en sentreer rondom die opsporing en identifisering van die beendere van vermoorde politieke aktiviste gedurende apartheid. Wanneer die oorskot van vier mense in die Langkloof ontdek word, soek die joernalis Luther en die struggleveteraan Mosman na antwoorde. Mosman is nou direkteur van ’n obskure intelligensieafdeling wat gemoeid is met die uitken van die oorskot van diegene wat tydens apartheid verdwyn het. Hy het egter nog nie vrede gemaak met sy struggle-ervarings nie en is steeds op soek na vergelding teenoor sy eertydse vyand. ’n Naam in ’n sprokiesboek lei hulle na die mariene bioloog Luca, seun van die polisieberader Eddie Thom en die oud-aktrise Carlita Rosati. Teen hierdie spannende en meesleurende agtergrond kom die sentrale boodskap eindelik deur: Die individu is verganklik en nietig en eindelik, soos die titel reeds aandui, van mindere belang. Hierdie roman word in 2014 bekroon met die ATKV-prys vir gewilde prosa.
Megawati Sukarnoputri
Megawati is die eerste vroulike president van Indonesië en die sesde vrou wat 'n land met 'n Moslem-meerderheid lei. Sy is ook die eerste Indonesiese leier wat gebore is nadat Indonesië sy onafhanklikheid verklaar het. Nadat hy as visepresident vir Abdurrahman Wahid gedien het, het Megawati president geword toe Wahid in 2001 uit sy amp onthef is. Sy het in die presidensiële verkiesing in 2004 vir herverkiesing deelgeneem, maar is deur Susilo Bambang Yudhoyono verslaan. Sy het weer in die presidentsverkiesing in 2009 deelgeneem, maar Yudhoyono het haar vir die tweede keer verslaan.
Aleksander Nefski
Huwelik en kinders
Hy is kort voor sy dood met sy tweede vrou, Wasilisa, getroud. Hulle het sover bekend nie kinders gehad nie.
Koolstofdioksied
Koolstofdioksied of koolsuurgas, (chemiese formule CO2) is 'n kleurlose en reuklose gas wat natuurlik in die aarde se atmosfeer voorkom.
Frans Engelenburg
Engelenburghuis
In sy testament het hy die grond, geboue en verbeteringe aan die regering van die Unie van Suid-Afrika nagelaat, uit dankbaarheid vir wat Suid-Afrika vir hom beteken het. Deur die beywering van die latere goewerneur-generaal dr. E.G. Jansen, wat saam met sy vrou, Mabel, ook 'n ywerige versamelaar van kuns en oudhede was, het die regering die waardevolle inhoud van die woning teen £2 000 van die boedel gekoop en is ’n gedeelte van die huis as ’n museum ingerig. Die onkoste vir die instandhouding en uitstal van die versameling sou vir die rekening van die Regering wees. Die museum is onder die kuratorskap van die Suid-Afrikaanse Akademie vir Wetenskap en Kuns geplaas. Later het die huis en sy inhoud die eiendom van die S.A. Akademie geword.
Koolstofdioksied
Chemie
Dit is die koolstofoksied wat algemeen gevorm word, indien voldoende suurstof teenwoordig is. Indien die verbranding nie volledig is nie, kan koolstofmonoksied gevorm word. Hierdie tipe verbrandingsreaksie is die basis vir verhitting deur die verbrand van olie of die verbrandingsproses wat 'n motor voortbeweeg.
Aardverwarming
Die atmosfeer bevat tans ongeveer 387 deeltjies per miljoen (dpm) koolstofdioksied. Hierdie konsentrasie neem jaarliks toe en word vernaamlik veroorsaak deur die grootskaalse gebruik van fossielbrandstowwe, alhoewel daar ook ander faktore is, byvoorbeeld ontbossing. Voor die begin van die nywerheidsomwenteling was die konsentrasie ongeveer 280 dpm. Die toename van koolstofdioksied speel 'n belangrike rol in aardverwarming.
Frans Engelenburg
Bewaring van Koopmans-De Wet-huis
Haar begrafnis in Kaapstad in 1906 was ’n besonderse gebeurtenis. Oud-president M.T. Steyn het die huldigingsrede gelewer by die begrafnisdiens, gelei deur prof. Adriaan Moorrees van die Kweekskool op Stellenbosch, terwyl die rede by die graf deur prof. J.I. Marais gelewer is. Nog 'n persoonlike vriend van Koopmans-De Wet, F.S. Malan, redakteur van De Zuid-Afrikaan Verenigd met Ons Land, was in 1906 saam met Engelenburg gereelde besoekers by die bedlêende Marie. Op 25 Junie daardie jaar het sy die behartiging van al haar persoonlike sake aan dié twee opgedra. In 1909 het Engelenburg en Malan met ’n openbare veldtog begin om die Kaapse stadsraad of die staat te oorreed om die Koopmans-De Wet-huis met sy inhoud aan te koop. Malan het sy invloed in die Kaap laat geld en Engelenburg syne by genl. Louis Botha in Pretoria. Botha het ’n openbare vergadering van alle belangstellendes op 17 Januarie 1913 belê waarop ’n komitee aangewys is om die saak van die aankoop en bewaring van die huis en sy inhoud verder te voer. Botha was die voorsitter van die komitee wees, en Malan en Engelenburg is ingesluit in die lys van vooraanstaande Kapenaars wat die saak verder sou voer.
Pous Clemens V
Clemens V was die 195ste pous van die Rooms-Katolieke Kerk van 1305 tot 1314. Hy is veral bekend vir die opheffing van die Tempeliers en die verskuiwing van die setel van die pous na Avignon in Frankryk.
220
Die jaar 220 was 'n skrikkeljaar wat volgens die Gregoriaanse kalender op 'n Saterdag begin het. Dit was die 20ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.
Laerskool Louw Geldenhuys
Vier jaar later is Afrikaans as onderrigmedium vir gr. 1 tot 4 ingestel. Teen die tyd dat die nuwe kompromislandsvlag op 31 Mei 1928 ook hier by die Lindense skool gehys is, was die buurt ’n gevestigde hoewegemeenskap waar veral met perskes geboer is.
Louw Geldenhuys is in 1929 oorlede en in 1936 is die skool ter nagedagtenis aan hom die Louw Geldenhuys-skool genoem. Eers in 1952 het dit ’n volwaardige Afrikaanse skool geword en die huidige naam gekry, die Laerskool Louw Geldenhuys. In 1965 het die skool sy huidige skoolgebou betrek, in 2002 sy eeufees gevier en in 2015 is nuwe geboue in gebruik geneem.
Abdurrahman Wahid
Sy gewilde bynaam Gus Dur, is afgelei van Gus, 'n algemene eerbewys vir 'n seun van kai, uit 'n kort vorm van bagus ('knap seun' in Javaanse taal); en Dur, 'n kort vorm van sy naam, Abdurrahman.
Bokklootjies
Bokklootjies of beesklootjies, ook (eufemisties): -kloutjies (Argyroderma testiculare (Aiton) N.E.Br.) is vetplante wat tussen die kwarts van die Knersvlakte endemies is. Dit behoort tot die familie Aizoaceae en word op die SANBI-rooilys as seldsaam gelys, omrede dit net in 'n klein gebied voorkom (kleiner as 300 km²), maar nie daar bedreig is nie.
Bruce Lee
Lee het 'n ikoniese figuur geword, veral vir die Chinese volk, siende dat hy Chinese nasionale trots en Chinese nasionalisme in sy rolprente uitgebeeld het. Hy het hoofsaaklik Chinese vegkuns (Koeng foe) beoefen, veral Wing Tsun.
Hippopotamyrus
Hippopotamyrus is 'n genus van visse wat aan die familie Mormyridae behoort. Die spesies in die genus het lang lywe met kort snoete. Die dorsale vin is amper net so groot soos die anale vin. Daar is vyftien spesies in die genus en een kom in Suider-Afrika voor.
Stem
Die menslike stem is die klank wat deur 'n mens gegenereer word deur gebruik te maak van die stembande vir praat, sing, lag, huil, skree, ens. Stem is daardie deel van menslike klankproduksie waar die stembande die primêre bron van klank is. Die meganisme vir die generering van die menslike stem word algemeen in drie subdele verdeel: die longe, die stembande binne die strottehoof, en die artikulators. Die longe dien as 'n pomp wat lugvloei en lugdruk verskaf waarmee die stembande gevibreer word. Die stembande vibreer en verdeel die lugvloei van die longe in hoorbare polse. Die spiere van die strottehoof pas die lengte en spanning van die stembande aan om toonhoogte en stemtoon fyn te stel. Die artikulators is die dele in die spraakkanaal bo die strottehoof wat uit die tong, verhemelte, wange, lippe, esv. bestaan. Hulle artikuleer en filtreer die klank wat vanuit die strottehoof teweeggebring word en kan tot 'n mate op die strottehoofse lugvloei inwerk om die rol daarvan as klankbron te versterk of te verswak.
Republiek van Graaff-Reinet
Republiek van Graaff-Reinet was van 1795 tot 1796 'n selfverklaarde Boererepubliek wat in en om die stad Graaff-Reinet in die huidige Suid-Afrika bestaan het.
Klip-vlagstert
Die Klip-vlagstert (Kuhlia rupestris) is 'n vis wat voorkom in die Indiese-Pasifiese area en aan die ooskus van Afrika tot by Durban. In Engels staan die vis bekend as die Rock flagtail.
Jaroslaf III van Twer
Hy was die seun van Jaroslaf II van Wladimir en die jonger broer van Aleksander Nefski. In 1247, toe hy nog minderjarig was, het hy die dorp Twer van sy oom gekry.
Ná Aleksander se dood in 1263 het Jaroslaf en Andrei stry gekry oor wie die volgende grootprins moes word. Hulle het die Goue Horde besoek en hulle het Jaroslaf gekies. Dié het egter in Nowgorod gaan woon en met die dogter van ’n plaaslike bojaar getrou. Verskeie faksies van Nowgorod het teen hom saamgesweer en beplan om sy broer Wasili van Kostroma of Aleksander se seun Dmitri op die troon te plaas.
Wêreldwye web
Geskiedenis
Tim Berners-Lee het die World Wide Web Consortium (W3C) gestig wat XML in 1996 geskep het en aanbeveel het om HTML met strenger XHTML te vervang. Intussen het ontwikkelaars 'n IE-funksie genaamd XMLHttpRequest begin ontgin om Ajax-toepassings te maak en die Web 2.0-revolusie van stapel gestuur. Mozilla, Opera en Apple het XHTML verwerp en die WHATWG geskep wat HTML5 ontwikkel het. In 2009 het die W3C XHTML toegegee en laat vaar en in 2019 beheer oor die HTML-spesifikasie aan die WHATWG afgestaan.
NGC 20
NGC 20 is ’n lensvormige sterrestelsel in die sterrebeeld Andromeda. Dit is op 8 September 1857 deur die Ierse sterrekundige William Parsons ontdek. Lewis Swift het dit op 20 September 1885 waargeneem. Omdat hulle nie besef het dit is dieselfde vorwerp nie, het dit twee nommers in die New General Catalogue gekry: NGC 20 (Parsons) en NGC 6 (Swift).
Warmteoordrag
Geleiding
Plat oppervlaktes:
Gallië
Die Keltiese tydperk
Teen die jaar 600 v.C. het Griekse setlaars uit Ionië naby die monding van die Rhône die kolonie Massilia (die huidige Marseille) gestig wat mettertyd 'n groot kulturele en ekonomiese invloed op sy omgewing begin uitoefen het.
Godsdiens en maatskappy
Die bevolking van Gallië het geleidelik 'n gemengde Gallies-Romeinse kultuur ontwikkel waarin die Romeinse elemente weliswaar oorheers het, maar geleidelik begin afneem het in die ver afgeleë geweste van Noord- en Wes-Gallië waar baie van die Keltiese tradisies steeds bewaar is.
Ekonomie
Die Galliese kar- en wamakery byvoorbeeld was hoogs ontwikkeld, en selfs die Latynse woord carrus is oorspronklik uit die Gallies-Keltiese taal ontleen. Die Galliërs het die tegnologie van hulle waens voortdurend verbeter, en Romeinse reliëfs dui aan dat daar wél grootskaalse vervoer op die Romeinse paaie plaasgevind het. Lugdunum, wat aanvanklik net as 'n klein Galliese dorpie bestaan het, is 'n belangrike voorbeeld vir die snelle ekonomiese vooruitgang in Gallië. Dit het tot 'n administratiewe sentrum ontwikkel en danksy sy handelmaatskappye, wat graan, hout, wyn en olie net soos plaaslik vervaardigde verbruiksgoedere na ander dele van die land, Germanië en Brittanje begin uitvoer het, ook tot die grootste en welvarendste stad in Gallië.
Slanke klipstamper
Habitat
Die vis leef in rotsagtige areas in vinnigvloeiende water. Hulle vreet ongewerweldes.
Dmitri I van Pereslawl
Dmitri I (circa 1250–1294) was van 1276 tot 1281 en weer van 1283 tot 1293 die grootprins van Wladimir.
Vier jaar later, nadat Dmitri 18 jaar oud geword het, is hy in Nowgorod terugverwelkom. Vir die volgende dekade moes hy met sy ooms Jaroslaf III van Twer en Wasili van Kostroma veg om beheer oor Nowgorod. In 1276, toe sy ooms sterf, het hy eindelik die trone van Wladimir en Nowgorod bestyg. Twee jaar later het hy ’n fort by Koporje gestig wat hy self wou regeer. Nowgorod het egter gerebelleer en Dmitri moes Koporje en Nowgorod noodgedwonge verlaat.
Kronberg-kasteel
Rotskasteel
Termiese straling
Termiese straling is die elektromagnetiese straling vanaf 'n materiaal weens die hitte van die spesifieke materiaal, waarvan die eienskappe bepaal word deur die temperatuur. 'n Voorbeeld van termiese straling is die infrarooistraling deur 'n gewone huishoudelike elektriese verwarmer. 'n Persoon wat voor 'n braaivleisvuur staan kan die hitte van die kole aanvoel, selfs al is die omgewing baie koud. Termiese staling word gegenereer wanneer hitte van die beweeglike ladings in die materiaal omgeskakel word in elektromagnetiese straling. Sonskyn, of sonstraling, is termiese straling vanaf die son se uitermatige warm gasse wat die aarde verwarm. Die aarde straal ook termiese straling uit, maar teen 'n baie laer intensiteit weens die koeler oppervlakte. Die balans tussen verwarming deur inkomende sonstraling en die verkoeling deur die aarde se uitgaande straling is die primêre proses wat die aardoppervlakte se temperatuur reguleer.
Jesse Owens
Alhoewel hy 'n bekende en suksesvolle atleet was, is hy nie toegelaat om op die kampus te woon nie; hy moes saam met ander swart studente ander blyplek soek en kon slegs in "swart" restaurante eet. Hy het ook nie 'n beurs kon kry nie en moes dus deeltyds werk om sy studies te betaal.
Straling (dubbelsinnig)
Staling kan ook verwys na:
Lys van IRC-bevele
Alle bevele begin met 'n skuinsstreep (/). Hierdie bevele is nie vir ander gebruikers sigbaar nie. Alle teks wat nie met 'n "/" begin nie sal deur almal gesien kan word.
Musieknotasie
Ander elemente is in 'n veel minder streng sistematiek georden. Die notasie van hedendaagse musiek verkeer grootliks in 'n eksperimentele stadium. Musieknotasie poog om met ŉ minimum grafiese simbole die maksimum musiekinligting te bied. Na die hoogs teoretiese letternotasie van die Griekse Oudheid en die cheironomiese notasie van die Bisantyne (weergawe van handbewegings wat toonhoogte veranderinge aandui) is daar hoofsaaklik as gevolg van die koms van die meerstemmigheid - in die Middeleeue 'n musiekskrif ontwikkel waarin toonhoogte (lynnotasie) en toonduur (vorm van die note) weergegee word.
Oorspronklik het die neume weinig inligting oor die toonhoogte verskaf en geen inligting oor die toonduur nie. In die diastemiese notasie is die neume op so 'n wyse ten opsigte van mekaar geplaas dat die grootte van die intervalle wel min of meer daaruit gelees kon word. In hierdie notasie is een of meer lyne later toegevoeg. Guido van Arezzo (ca, 990-1050) het die stelsel van tertslynige notasie ingevoer. Daarmee het die noteer van toonhoogte tot bruikbaarheid gevorder.
Trompet
Geskiedenis
Die Romeine het 'n gewysigde trompet gespeel, veral deur die ruitery, waarin aanvanklik net die adelstand gedien het.
Ian Kirkpatrick
Kirkpatrick het tussen 1953 en 1961 in 13 toetse vir Suid-Afrika gespeel. Die eerste hiervan was op 5 September 1953 in Kaapstad teen Australië gewees en die laaste op 18 Februarie 1961 teen Frankryk in Parys.
Anthony Tyler Quinn
Anthony Tyler Quinn (gebore 25 Julie 1962) is 'n Amerikaanse akteur en skrywer. Hy is bekend vir sy rolle in die rolprente The Bourne Supremacy (2004) en You, Me and Dupree (2006), en in die televisiereekse Boy Meets World (1993) en JAG (1995).
Louisiana
Geografie
Klimatiese besonderhede wat uit Louisiana se ligging aan die Golf van Meksiko voortspruit, het eweneens hul stempel afgedruk op die deelstaat se geskiedenis. Louisiana ervaar dikwels weersuiterstes, met betreklik warm en bedompige weer in die lente en somer, maar ook kouer periodes gedurende die wintermaande. Verwoestende orkane, tornado's en reënstorms vorm die skadukant van 'n halftropiese klimaat met voldoende neerslae en lang periodes van aangename weer in 'n uiters vrugbare deelstaat.
Olie, gas en minerale
Louisiana se olieraffinaderye vervaardig jaarliks sowat 15 miljard gellings petrol – genoeg om 800 miljoen motortenks te vul. Dit maak van die deelstaat die derde grootste olieraffineerder in die VSA. Louisiana se sestien raffinaderye sluit vier van die grootstes in die westelike halfrond in. Groot oliemaatskappye soos Exxon, Shell, Citgo, Mobil, Marathon, Conoco, BP en STAR bedryf aanlegte in die deelstaat wat naas petrol ook stralerbrandstowwe, smeerolies en sowat 600 ander olieprodukte vervaardig.
Skeepvaart en handel
Die Verenigde State het Louisiana oorspronklik van Frankryk gekoop om die in- en uitvoer van goedere op die Mississippirivier en in New Orleans se seehawe te beveilig. Die deelstaat se vyf hawens speel steeds 'n belangrike rol vir die VSA se buitelandse handel en hanteer jaarliks 5 000 skepe met 400 miljoen ton se vrag, waaronder veertig persent van die totale Amerikaanse graanuitvoere.
Vissery
Louisiana se visserybedryf lewer sowat 'n kwart van alle seekos op wat in Amerikaanse waters gevang word. Dit is die grootste produsent van garnale en oesters in die VSA. Die staat se varswatervisbedryf is een van die mees gediversifeerdes in die land en produseer naas vis jaarliks ook miljoene ton kreef – meer as 90 persent van die totale wêreldproduksie.
Huidige bevolking
32,5 persent van die bevolking het Afro-Amerikaanse voorvaders, 16,2 persent Frans-Kanadese, 10,1 persent Amerikaanse, 7,1 persent Duitse en 7 persent Ierse.
Andrei III van Gorodets
Twee jaar later het Dmitri na Rusland teruggekeer. Hy is na die Swartsee, waar hy Nogai Khan, die grootste vyand van die wettige Goue Horde-khan, Teleboega, ontmoet het. Omdat hy sy mag in Rusland wou vergroot, het Nogai belowe om Dmitri te steun in sy stryd om weer die grootprins te word. Toe Andrei dit hoor, het hy afstand gedoen van Wladimir en Nowgorod en na Gorodets teruggekeer.
Olimpiese Somerspele 2004
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Getal medaljes
]] Hier is die top tien lande wat medaljes by die Spele verower het:
Rassisme in die Verenigde State
Stappe om slawerny af te skaf
Weens die onoorkombare vooroordele oor hul kleur, kon hulle nooit saamsmelt met die vrye wittes van die land nie. Dit is dus wenslik, ten einde hulle te respekteer, om die oorskot van die bevolking te dreineer."
Die Groot Migrasie
Die Jim Crow-wette was die diskriminerende wette wat vanaf 1876 tot 1965 in die Suidelike Verenigde State afgedwing is. Dit het 'n mandaat gevestig vir "afsonderlik, maar gelyke" status aan Afro-Amerikaners. Inderwaarheid het dit egter aanleiding gegee tot die minderwaardige behandeling en leefwyse as wat hul wit medeburgers geniet het. Van die wette het bepaal dat staatskole, openbare parke en persele en openbare vervoer, soos treine en busse, afsonderlike geriewe vir wit en swart gehad het. Segregasie in staatskole is in 1954 deur die hooggeregshof as onkonstitusioneel verklaar.
Leucandra palaoensis
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1943 deur Tanita.
Dundee, Skotland
Geskiedenis
Daarnaas was dit van ekonomiese belang, gegewe sy ligging langs belangrike skeepsroetes tussen die Oossee en Noord-Europese hawens. Vir Middeleeuse seilskepe was seevaarte na en vanuit Dundee twee dae korter as die roete tussen Edinburg en die Oossee. So kon Dundee tot die tweede welvarendste nedersetting in Skotland na Edinburg ontwikkel. Vanaf die 1830's, toe vlas toenemend deur jute vervang is, was Dundee se ekonomiese rol nie langer beperk tot dié van 'n handelshawe nie, maar het dit self 'n nywerheidstad geword wat as die wêreldsentrum van die jutebedryf beskryf is.
Russies-Ortodokse Kerk
Skeuring
In die middel van die 17de eeu voer die destydse patriarg van Moskou, Nikon, hervormings deur in die Russies-Ortodokse rite. Baie gelowiges betwis die wetlikheid van hierdie kerkhervormings en onder leiding van aartspriester Awwakoem staan hulle dit sterk teen. Die stryd word besleg in die guns van die hervormingsgesindes en dit lei in 1666–1667 tot ’n skeuring (Russies: раскол; raskol) in die Kerk. ’n Banvloek word oor die ou rite uitgespreek en die aanhangers daarvan word as skismatici (раскольники; raskolniki) bestempel en vir ’n baie lang tyd vervolg. Hulle noem hulself Ougelowiges (Староверы). Die banvloek is eers in 1971 deur die Patriargaat van Moskou opgehef.
Vervolging en herlewing
Op 4 September 1943 kry die aartsbiskoppe Sergius (Stragorodski), Aleksi (Simanski) en Nikolai (Jaroesjewitsj) toestemming om op 8 September ’n raad byeen te roep wat Sergius verkies tot patriarg van Moskou en die hele Rusland. Dit word deur sommige kerklikes beskou as ’n oortreding van die XXXIV Apostoliese Kanon aangesien geen kerkhiërarg deur ’n niekerklike owerheid ingeseën kan word nie.
Hobeni
Hobeni is 'n nedersetting in Mbhashe Plaaslike Munisipaliteit in die Oos-Kaapprovinsie van Suid-Afrika.
Canon EOS 1100D
Die Canon EOS 1100D is 'n 12.2-megapieksel digitale enkellensreflekskamera deur Canon bekend gestel op 7 Februarie 2011. Dit is bekend as die EOS Kiss X50 in Japan en die EOS Rebel T3 in die Amerikas. Die 1100D is Canon se mees basiese intreevlak-DSLR, en stel rolprentmodus bekend aan ander intreevlak-DSLRs. Dit vervang die 1000D en is ook die enigste Canon EOS-model tans in produksie wat nie in Japan vervaardig word nie, maar in Taiwan, afgesien van die EOS Rebel T4i.
Internasionale Olimpiese Komitee
Die Internasionale Olimpiese Komitee (IOK; Engels: International Olympic Committee, IOC; Frans: Comité international olympique, CIO) is 'n nie-regeringsorganisasie waarvan die kantore in Lausanne, Switserland, gesetel is en dit ten doel stel om die vier-jaarlikse Olimpiese Somerspele en Winterspele te organiseer. Die amptelike tale is Engels en Frans. Die huidige president van die IOK is die Duitser Thomas Bach.
Olimpiese Winterspele 2018
Dit is ná die Olimpiese Somerspele 1988 in Seoel die tweede Olimpiese Spele wat in Suid-Korea aangebied is. Verder is Pyeongchang ná Sapporo (1972) en Nagano (1998) die derde Asiatiese stad, waar Olimpiese Winterspele gehou is. Daarbenewens is die volgende twee Olimpiese Spele ook in Oos-Asiatiese stede gehou: Die Olimpiese Somerspele 2020 in Tokio en die Olimpiese Winterspele 2022 in Beijing.
Die opening- en sluitingseremonies het in die Olimpiese Stadion van Pyeongchang plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer Suid-Korea die laaste. Ná voorafgaande onderhandelings tussen Noord- en Suid-Korea het beide Koreaanse lande tydens die seremonies gemeenskaplik die stadion binnegestap.
Charismatiese beweging
In die vroeë tydperk van die beweging het hulle ook bekend gestaan as "neo Pentecostal", maar in die huidige tyd meer as die "charismatiese vernuwing" of die "charismatiese vernuwing beweging".
Oegoconia annae
Oegoconia annae is 'n mot van die Autostichidae familie. Dit is gevind op Sardinië.
Die lengte van die voorvlerke is 11-14 mm. Die voorvlerke is swarterig-bruin met wit merke. Die agtervlerke is helder grys-bruin.
Zirk van den Berg
Skryfwerk
Die roman Wydsbeen behandel die lewe van Estienne Barbier, 'n Franse fortuinsoeker wat in 1734 in die Kaap aangekom het as soldaat in diens van die Oos-Indiese Kompanjie. Hy kom in botsing met die korrupte plaaslike owerhede, word voëlvry verklaar en in 1739 gevang en tereggestel. Die titel verwys na sy teregstelling deur die martel masjien wat sy ledemate in vier windrigtings uitmekaar skeur, maar kan ook gesien word as simbolies van 'n man wat wydsbeen oor twee wêrelde staan, naamlik werklikheid teenoor moontlikheid of 'n harde wet naas 'n idealistiese droom. Hy is na oorlewering die eerste gewapende rebel in die Suid-Afrikaanse geskiedenis. Van den Berg teken Barbier as 'n asosiale antiheld en hy is nog 'n voorbeeld van die outsider-figuur in die Afrikaanse letterkunde. In die boek is sy opstand nie primêr te wyte aan diepgevoelde innerlike oortuigings en beginsels nie, soos die wreedheid teenoor die slavin Rosette getuig. Hy is eerder iemand wat in sy opstand sinvolheid en 'n bestaansreg probeer verkry. Eindelik beeld die roman die universele waarheid uit dat waar die droom teenoor die eise van die werklikheid te staan kom, 'n ideale oplossing of selfs gangbare kompromis so goed as uitgesluit is. Wydsbeen is in 1993 op die kortlyste vir die toekenning van die C.N.A. Debuutprys en die Rapportprys. In die middel negentigerjare lê hy die novelle Lam man aan Tafelberg Uitgewers voor en dit word aanvaar vir publikasie, maar hy onttrek dit wanneer hy nie gelukkig is met sekere aspekte daarvan nie.
Halfpad een ding is 'n storie oor die Anglo-Boereoorlog. Gideon Lancaster is 'n Nieu-Seelander wat aan die Engelse kant in die oorlog veg, maar sy ma is Hollands en hy praat die taal vlot. Hy kry opdrag van majoor Bryce van die Britse Intelligensiediens om te maak of hy 'n Hollander van Java is wat by 'n Boerekommando wil aansluit om so by generaal Christiaan de Wet uit te kom. In die proses ontmoet hy verskeie karakters, wat elkeen 'n ander aspek van die oorlog uitbeeld. Die bittereinder Jacob is die kommandant van sy nuwe kommando terwyl die Joodse winkelier Matzdorff wil ophou veg. Esther Calitz is 'n mooi jong Boeremeisie wat die menslike simbool is van die effek van die konsentrasiekampe en verwoesting van die plase, terwyl die sestienjarige Steyn die jeug verteenwoordig. Gou word Gideon in twee geskeur weens sy opdrag van die Engelse en die meelewing wat hy met die Boere het nadat hy hulle persoonlik ontmoet het.
As vertaler is hy verantwoordelik vir Wilbur Smith se The sound of thunder, wat as Donderslag in Afrikaans gepubliseer word, A sparrow falls, wat as Wildernis verskyn, en Gold wat as Goudmyn verskyn. Hy vertaal ook die krieketspeler A.B. de Villiers se outobiografie en Philip Kerr se misdaadromans The Pale Criminal (Doodsbleek) en A German requiem (Doodslied vir Duitsland).
Katedraal van Vilnius
Middeleeue
Ná Mindaugas se afsterwe in 1263 het die inheemse geloof weer die opperhand gekry, en aan die voet van die kasteelberg het weer 'n heidense tempel ontstaan. Die kerstening van Litaue het eers in die laat 14de eeu plaasgevind toe grootvors Jogaila hom laat doop het sodat hy as Poolse koning bekroon kon word. Jogaila het sy vasbeslotenheid om die nuwe geloof aan te neem in 1387 met die bou van 'n nuwe kerk bevestig. Hierdie sakrale gebou is reeds in die volgende jaar ter geleentheid van Jogaila se troonbestyging in Pole deur aartsbiskop Bodzanta uit Gnesen as die setel van die biskop van Vilnius gewy. Saam met die bou van die katedraal is 'n teologiese skool gestig, die eerste en - tot en met die stigting van die plaaslike Jesuïete-kollege - ook die beduidendste van sy soort in Litaue.
Vroeë moderne tydperk
Brandrampe in die 16de en 17de eeu het daartoe gelei dat die kerkgebou volgens die heersende boustyle herstel is - sodoende is Renaissance- (1534–1557, deur die Italiaanse argitek Bernardino Zanobia de Gianotti) en Barok-elemente (1612–1632, deur die Italiaanse boumeester Constantino Tencalla) bygevoeg en tegelykertyd (1624–1636) het ook die Kasimir-kapel ontstaan. Die oorlog met Moskou tussen 1654 en 1657 het verdere skade berokken so dat tussen 1666 en 1676 omvangryke herstelwerk in die binneruimte gedoen moes word. Die Kasimir-kapel se versierings is teen die einde van die 17de eeu aangebring. In 1769 is een van die twee kerktorings wat tydens die herstelwerk in die Barok-styl by die portaal opgerig is, deur 'n bliksemslag getref. Ná sy ineenstorting, wat sewe menselewens geëis en ook groot skade by die kerkgebou berokken het, moes die katedraal gesluit word.
Binneruimte
Die klassisistiese styl is ook in die binneruimte behou. Die pilare, wat oorspronklik deel uitgemaak het van die 15de eeuse Gotiese kerk, is net soos die gewelwe van klassisistiese elemente voorsien. Die hoogaltaar is by die Doriese orde van die buitekant aangepas - sy fries word deur swart marmersuile gedra en 'n geweldriehoek is daaroor aangebring sodat dit aan 'n tempelfront herinner.
Kasimir-kapel
Die kapel is volgens 'n vierkante plattegrond ontwerp en met 'n aghoekige koepel en goue spits bekroon. Waardevolle sandsteen uit Swede het as boumateriaal gedien, waarby vir die binneruimte ook rooi en swart marmer gebruik is. Die binneruimte dateer in sy huidige vorm uit die tweede helfte van die 17de eeu toe herstelwerk ná die Russiese besetting van Vilnius gedurende die Russies-Poolse Oorlog tussen 1654 en 1667 uitgevoer is. Die kombinasie van waardevolle marmermure, muurskilderye en halfplastiese pleisterversierings toon sterk ooreenkomste met die kloosterkerk in Pažaislis en die Sint-Pieter-en-Pauluskerk in Vilnius - die werk is deur dieselfde kunstenaars uitgevoer. Die muurskilderye is in 1691 en 1692 deur Michelangelo Palloni geskep, die pleisterversierings rondom die skilderye is deur Pietro Perti vervaardig.
Orrel
In 1859 is die katedraal van 'n nuwe orrel voorsien wat oorspronklik deur die orrelbouer Nicolaus Jantzon vir die Augustyne-kerk te Vilnius gemaak is. Hierdie instrument is omstreeks 1885 tot 1889 deur die Litause orrelbouer Juozapas Radavičius volledig gerestoureer en vergroot. Die orrelbouer Wacław Biernacki het in die vroeë 20ste eeu 'n nuwe pneumatiese orrel agter die ou fasade gemonteer en dié instrument later in 1937 opgeknap en uitgebou.
Caitlin Gerard
Caitlin Gerard (gebore 26 Julie 1988) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente The Social Network (2010), Magic Mike (2012), Smiley (2012), en Insidious: The Last Key (2018).
243
Die jaar 243 was 'n gewone jaar wat volgens die Gregoriaanse kalender op 'n Sondag begin het. Dit was die 43ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Belgiese koloniale ryk
Kongo Vrystaat (1885–1908)
Die kolonisering  van die Kongo het in die laat 19de eeu begin. Leopold II van België, gefrustreer omdat sy volk nie enige internasionale mag of prestige het nie, het die regering probeer oortuig om die koloniale ekspansionisme rondom die grootliks onontginde Kongo-kom te ondersteun. Die regering se onwilligheid het aanleiding gegee dat Leopold op sy eie 'n kolonie gaan skep het. 'n Aantal Westerse moondhede het Leopold se planne gesteun- hoofsaaklik omdat Leopold die buffer tussen die opponerende koloniale magte op die kontinent sou wees. Die Belgiese koning verwerf toe vir homself erkenning vir sy eie persoonlike kolonie, die Kongo Vrystaat, in 1885.